ועדת הכנסת, כנסת 19, פרוטוקול מספר 26, 2013-07-01 14:00

צחי הנגבי: רבותי, הישיבה נפתחת.

צחי הנגבי: יריב, תסביר לנו למה שוב כינסת אותנו בהתראה קצרה.

יריב לוין: הפעם לא אני כינסתי, הפעם כינס חיים כץ.

יריב לוין: חיים כץ ביקש לאשר פטור מחובת הנחה בקריאה השנייה והשלישית לצורך החוק הידוע כחוק הפחתת השכר, כדי שהחוק הזה יוכל לעבור עוד היום במליאה, וכך להיכנס לתוקפו באופן כזה שהפחתת השכר תתבצע מיידית וללא דיחוי נוסף.

יריב לוין: בנסיבות האלה אני חושב שראוי שניענה לבקשתו.

צחי הנגבי: חבר הכנסת מקלב, האם יש לך הסתייגות?

אורי מקלב: לא.

צחי הנגבי: האם אתה מתחייב ונשבע בנקיטת חפץ שלא לעשות רביזיה?

אורי מקלב: על רביזיה אני לא מתחייב.

צחי הנגבי: אנחנו כבר לא רביזיוניסטים, אז יש לנו רביזיוניסט.

צחי הנגבי: אנחנו נעלה להצבעה את החלטת הפיצול.

צחי הנגבי: מדובר בהצעת חוק להשתתפותם של העובדים, נושאי המשרה ובעלי תפקידים אחרים בשירות הציבורי, בצעדים לייצוב המצב הפיסקלי במדינה במהלך השנים 2013 ו-2014 (הוראת שעה), התשע"ג-2013, מ/766.

צחי הנגבי: למעט החלק שפוצל, ועניינו נושא משכורתם של חיילים המשרתים בצה"ל על-פי התחייבות לשירות קבע.

<ארבל אסטרחן: הפיצול יאושר היום במליאה, ואת החלק הזה רוצים להעלות היום לקריאה שנייה ושלישית.

צחי הנגבי: מי בעד?

צחי הנגבי: מי נגד?

צחי הנגבי: מי נמנע?

צחי הנגבי: בעד – 5

צחי הנגבי: נמנעים – אין תודה רבה.

צחי הנגבי: הישיבה נעולה.